CELEX: 62015TN0157
Language: hr
Date: 2015-03-30 00:00:00
Title: Predmet T-157/15: Tužba podnesena 30. ožujka 2015. – Estonija protiv Komisije

8.6.2015   
            
            
               HR
            
            
               Službeni list Europske unije
            
            
               C 190/25
            
         Tužba podnesena 30. ožujka 2015. – Estonija protiv Komisije
   (Predmet T-157/15)
   (2015/C 190/29)
   Jezik postupka: estonski
   
      Stranke
   
   
      Tužitelj: Republika Estonija (zastupnik: Kristi Kraavi-Käerdi)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Provedbenu odluku Komisije C(2015) 53 od 16. siječnja 2015. o isključenju iz financiranja Europske unije određenih izdataka nastalih državama članicama u okviru Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) (1) u dijelu u kojem se odnosi na Republiku Estoniju u iznosu od 6 91  746,53 eura,
            
         
               —
            
            
               tuženiku naloži snošenje troškova.
            
         
      Tužbeni razlozi i glavni argumenti
   
   Tužitelj pobija Provedbenu odluku Komisije C(2015) 53 od 16. siječnja 2015. u dijelu u kojem se odnosi na Republiku Estoniju za razdoblje od 2009. do 2011. u visini od 6 91  746,53 eura.
   U prilog osnovanosti tužbe tužitelj ističe četiri tužbena razloga.
   Prvi tužbeni razlog: pobijanu odluku treba poništiti jer je Komisija netočno utvrdila i ocijenila okolnosti na kojima se temelji ta odluka te pogrešno primijenila europsko pravo i tako došla do netočnog zaključka da je Estonija ugrozila sredstva Unije.
   Drugi tužbeni razlog: Komisija je povrijedila načelo proporcionalnosti i pogrešno primijenila članak 52. stavak 2. Uredbe (EU) br. 1306/2013 (2) u dijelu u kojem je pobijanom odlukom za Estoniju utvrđen paušalni ispravak od 2 %.
   Treći tužbeni razlog: Komisija je povrijedila načelo dobre uprave jer nije pažljivo razmotrila i uzela u obzir sve dokaze koje je podnio tužitelj.
   Četvrti tužbeni razlog: Komisija je povrijedila načelo pravne sigurnosti kada je zastupala stav da treba primijeniti standarde dobrih poljoprivrednih i okolišnih uvjeta za obilježja krajolika te da je njihovu primjenu trebalo neprekidno provjeravati i u 2009.
   
      (1)  SL L 16, str. 33.
   
      (2)  Uredba (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) 485/2008 (SL L 347, str. 549.).